Ha pa vefe diskol en o yezh an darn vrasañ eus ar gomzerien, nen deus ket paouezet ar brezhoneg da vezañ skrivet ha da ezteurel soñj mab-den, dre gomz ha dre skrid, evit kelo-se. Gant yezhadurourien ha geriadurourien eo bet reolennet ar brezhoneg modern, adalek ar XVIIvet kantved (Tad Maner) hag an XVIIIvet  kantved (Gregor Rostrenenn) da gentañ, ha neuze en XIXvet hag en XXvet kantved dreist-holl, gant luskad Gwalarn en deus diazezet da vat ul lennegezh vodern e brezhoneg.  Labourioù termenadurezh a bep seurt o deus pourchaset tamm-ha-tamm dar brezhoneg ar binvioù rekis evit kehentiñ en hor chevredigezh. Nebeut-ha-nebeut, gant labour an holl, ez eus diorroet ur yezh skoueriekaet boutin e-tailh da vastañ da nep ezhomm kehentiñ ha gouest dober gant teknologiezhioù ar bed a-vremañ. An Ofis a gemer perzh el  labour-se gant TermBret, e greizenn dermenadurezh.